Frank Asiedu Bekoe

Frank Asiedu Bekoe (wɔwoo no 9 Ayɛwoho 1977) yɛ Ghana amanyɛnyi na ɔkyerɛkyerɛnyi. Ɔyɛ New Patriotic Party (NPP) kuwba na mbrahyɛbaguanyi ma Suhum Ambatow Mpasuar wɔ Ghana Mbrahyɛbagua . 

Nna ɔyɛ amanyɛsɛm kwankyerɛfo (director of political affairs) wɔ Office of the Chief of Staff wɔ Ghana Ɔmanpanyin akatse.

 Abrabɔ ahyɛse 
Wɔwoo Bekoe wɔ bosoom Ayɛwoho da a ɔtɔ do akron (9), afe 1977 wɔ Kumasi, Ghana. Ɔtsena nkurow tse dɛ Bedam a ɔwɔ Achiase Amansin, Adiembra a ɔwɔ Assin Etsifi Ambatow Mpasuar), Kwabena Kumi, Suhum na Nkran.

 Nwomasua na edwuma 
Bekoe nyaa nye ahyɛse adzesua wɔ Forces Ahyɛse Skuul, Burma Camp, Suhum New Town Ahyɛse Skuul, HECTA International School, na ɔtoa nye nsɔwdo skuul do wɔ Suhum Nsɔwdo na Mfirdwuma Skuul, na Mampong Technical Teachers College ansana ɔkɔɔ Ghana Esuapɔn (University of Ghana) kɔ yɛ nye Diploma. Onyaa Bachelor of Science abɔdzin krataa wɔ Operations na Project Management mu fir Ghana Institute of Management na Public Administration na nye Master of Science abɔdzin krataa wɔ Banbɔ na Amanaman Amanyɛsɛm (Defence and International Politics) fir Ghana Armed Forces Command na Staff College.

Bekoe yɛɛ edwuma dɛ ɔkyerɛkyerɛnyi ansana ɔnye VAT edwumakuw yɛ edwuma.

 N'abrabɔ 
Frank yɛ kristonyi na wawar wɔ mba ebasa (3).

 Mboayɛdze 

Nkyekyεmu:Nnyimpa a hɔn tse ase
Nkyekyεmu:Ghana
Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029